Diari Oficial de la Generalitat Valenciana


Sumari del DOGV 8396, del 03-10-2018 (2018/8996)

RESOLUCIÓ de 24 de setembre de 2018, de la Presidència de la Generalitat, per la qual s'aprova la bandera del municipi de Vilar de Canes.
-----------------------------------------------------------------------------------------------------------------------------------------

### Dades del document

Número de DOGV
:   8396

Data del DOGV
:   03-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8996


Data del document
:   24-09-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * Vilar de Canes
    * municipi
    * bandera
    * administració local

RESOLUCIÓ de 24 de setembre de 2018, de la Presidència de la Generalitat, per la qual s'aprova la bandera del municipi de Vilar de Canes. [2018/8996]  
El municipi de Vilar de Canes (Castelló), en la sessió del Ple de l'Ajuntament de 30 de novembre de 2017, va adoptar l'acord d'aprovació de la bandera municipal, perquè el represente i simbolitze, atenent la memòria o estudi tècnic realitzat pel Consell Tècnic d'Heràldica i Vexil·lologia en la sessió de data 20 de juliol de 2017.  
El Consell Tècnic d'Heràldica i Vexil·lologia, en la sessió de data 31 de maig de 2018, ha emés dictamen favorable a la proposta de la bandera municipal i ha considerat correcta la seua representació gràfica.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i en els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
Per aquests motius, i fent ús de les atribucions conferides per la legislació vigent, resolc:  
  
Aprovar la bandera del municipi de Vilar de Canes (Castelló), que queda organitzada de la manera següent:  
«Bandera de proporcions 2:3. Quarterada en creu. Primera i quarta, de blanc o gris perla, una creu de roig flordelisada de negre. Segona i tercera, de roig, sengles estrelles de groc de huit puntes, amb deixant del mateix color.»  
  
Contra aquesta resolució, les persones interessades podran interposar directament el recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
En el cas que la persona interessada siga una administració pública, no és possible interposar un recurs en via administrativa, sense perjuí de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos comptats des de l'endemà de la notificació, o publicació, si és el cas, en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 24 de setembre de 2018.- El president, p. d. a. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.